ร้าน “La Torta” เป็นร้านกาแฟสด เค้ก และอาหารอิตาเลียน ที่ไม่ได้มีดีแค่อาหารสไตล์ฟิวชั่น ตอนนี้ทางร้านมีเมนูเอาใจคนที่โปรดปรานทานเส้น ต้องใจสั่นไหว กับเมนูซิกเนเจอร์ “ก๋วยเตี๋ยวแป๊ะซะ” เมนูน้องใหม่สัมผัสรสชาติน้ำแกงส้มสูตรเข้มข้น และปลากระพงทอดมานอนรอคุณตักอยู่ในชาม หรือจะเป็น ก๋วยเตี๋ยวต้มยำหมู, ก๋วยเตี๋ยวต้มยำหมูน้ำข้น, ก๋วยเตี๋ยวต้มยำทะเล, ก๋วยเตี๋ยวต้มยำทะเลน้ำข้น ชามเดียวให้อิ่มอร่อยในฉบับสบายกระเป๋า หรือจะเป็นเมนูชูโรงอย่าง “สเต๊กไก่จิ้มแจ่ว” เสิร์ฟมาในภาชนะสุดชิค ทำเอาอดอมยิ้มไม่ได้ ก็ข้าวเหนียวถูกจัดใส่มาในครกอ่างศิลาไซส์มินิ น่ารักน่าชัง สั่งจานเดียวดูเหมือนจะน่าเลิฟ “ส้มตำมะพร้าว” ถ้าใครเคยกินส้มตำมะละกออาจจะเชยไปนิดนึง เพราะเมนูนี้ เป็นการผสมผสานวัตถุดิบหลากหลาย ไม่ว่าจะเป็นมะละกอ มะพร้าวอ่อน หอยแครง กุ้ง รับประกันความแซ่บถึงใจ “ผัดไทยกุ้งสด” เมนูที่ไม่ได้ธรรมดา รสชาติเข้มข้น เส้นเหนียวนุ่ม “พิซซ่าแกงเขียวหวาน” แฝงกลิ่นอายความเป็นตะวันตกผสมตะวันออก 